proxectonos/corpus_dominio_legal_administrativo_tmp huggingface dataset:
RESOLUCIÓN do 14 de xaneiro de 2004, da Dirección Xeral de Innovación e Desenvolvemento Pesqueiro, pola que se acorda ratifica-la adaptación dos estatutos da Confraría de Pescadores Nuestra Señora de las Arenas de Fisterra, inscribila no Rexistro de Confrarías e das súas Federacións e ordena-la súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 28/01/2004

Examinada a adaptación dos estatutos da Confraría de Pescadores Nuestra Señora de las Arenas de Fisterra ó Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras
das confrarías de pescadores e as súas federacións, de aprobación pola xunta xeral da confraría, na súa reunión do 18 de outubro de 2003, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado, relativos ó rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratifica-la adaptación dos estatutos da Confraría de Pescadores Nuestra Señora de las Arenas de Fisterra, que consta de 94 artigos, unha disposición adicional, unha derrogatoria e unha derradeira (38 páxinas), inscribila no Rexistro de Confrarías e das súas Federacións no folio 39 do libro 1º e ordena-la súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 14 de xaneiro de 2004.
Rosa Mª Quintana Carballo
Directora xeral de Innovación e Desenvolvemento
Pesqueiro
CONSELLERÍA DE FAMILIA, XUVENTUDE, DEPORTE E
VOLUNTARIADO
CORRECCIÓN de erros.-Orde do 29 de decembro de 2003 pola que se convocan subvencións a empresas vinculadas co sector audiovisual para apoia-lo desenvolvemento de proxectos de producción audiovisual en lingua galega, así como a producción audiovisual en lingua galega.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 03/02/2004

Advertido erro na Orde do 29 de decembro de 2003, publicada no DOG nº 10, do venres 16 de xaneiro de 2004, cómpre face-la seguinte corrección:
-Na páxina 784, no artigo 1º, parágrafo segundo, na liña 2, onde di: «o importe de 3.755.823 euros», debe dicir: «o importe de 3.631.477 euros».
RESOLUCIÓN do 12 de xaneiro de 2004, da Dirección Xeral de Innovación e Desenvolvemento Pesqueiro, pola que se acorda ratifica-la adaptación dos estatutos da Confraría de Pescadores de Corme, inscribila no Rexistro de Confrarías e das súas federacións, e ordena-la súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 03/02/2004

Examinada a adaptación dos estatutos da Confraría de Pescadores de Corme ó Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 18 de novembro de 2003, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado, relativos ó rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratifica-la adaptación dos estatutos da Confraría de Pescadores de Corme, que consta de 94 artigos, unha disposición adicional, unha derrogatoria e unha derradeira (40 páxinas), inscribila no Rexistro de Confrarías e das súas federacións no folio 18 do libro 1º, e ordena-la súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 12 de xaneiro de 2004.
Rosa Mª Quintana Carballo
Directora xeral de Innovación e Desenvolvemento
Pesqueiro
CONSELLERÍA DE XUSTIZA, INTERIOR E ADMINISTRACIÓN
LOCAL
DECRETO 17/2004, do 22 de xaneiro, polo que se declara, en concreto, a utilidade pública e se dispón a urxente ocupación dos bens e dereitos afectados polos proxectos de trazado de mellora do trazado e capacidade da C-640 Viveiro-Cabreiros, treito A Reoada-Os Calviños, clave LU/02/002.01.1; mellora do trazado e capacidade da C-640 Viveiro-Cabreiros, treito Os Calviños-A Gañidoira, clave LU/02/002.01.2; e mellora do trazado e capacidade da C-640 Viveiro-Cabreiros, treito A Gañidoira-Cabreiros, clave LU/02/002.01.3.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 28/01/2004

Con data do 23 de decembro de 2003 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou os proxectos de trazado de mellora do trazado e capacidade da C-640 Viveiro-Cabreiros, treito A Reoada-Os Calviños, clave LU/02/002.01.1; mellora do trazado e capacidade da C-640 Viveiro-Cabreiros, treito Os Calviños-A Gañidoira, clave LU/02/002.01.2; e mellora do trazado e capacidade da C-640 Viveiro-Cabreiros, treito A Gañidoira-Cabreiros, clave LU/02/002.01.3.
Os bens e dereitos nos que se concreta a declaración de urxente ocupación aparecen recollidos e valorados nos citados proxectos.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, toda vez que os usuarios poderán utilizar para os seus desprazamentos unha vía con parámetros e características que melloran as súas condicións de circulación e, ó mesmo tempo, con tal actuación conséguese avanzar no cumprimento dos obxectivos do Plan de dinamización económica-Plan Galicia, aprobado polo Consello da Xunta de Galicia do 23 de xaneiro de 2003.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deli
beración do Consello da Xunta de Galicia na súa reunión do día vintedous de xaneiro de dous mil catro,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación nos proxectos de trazado de mellora do trazado e capacidade da C-640 Viveiro-Cabreiros, treito A Reoada-Os Calviños, clave LU/02/002.01.1; mellora do trazado e capacidade da C-640 Viveiro-Cabreiros, treito Os Calviños-A Gañidoira, clave LU/02/002.01.2; e mellora do trazado e capacidade da C-640 Viveiro-Cabreiros, treito A Gañidoira-Cabreiros, clave LU/02/002.01.3.
Santiago de Compostela, vintedous de xaneiro de dous mil catro.
Manuel Fraga Iribarne
Presidente
Alberto Núñez Feijoó
Conselleiro de Política Territorial,
Obras Públicas e Vivenda
DECRETO 22/2004, do 22 de xaneiro, polo que se acepta a título gratuíto a doazón dun videobroncoscopio con destino ó Hospital do Meixoeiro.
CONSELLERÍA DE SANIDADE — III. OUTRAS DISPOSICIÓNS — 02/02/2004

A empresa Olympus Optical España, S.A. ofrece a doazón ó Servicio Galego de Saúde do activo que se detalla a continuación, con destino ó Servicio de Pneumoloxía do Hospital do Meixoeiro:
Un videobroncoscopio, marca Olympus, modelo BF-1T240, cun valor de 21.983,82 A.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e presidente do Servicio Galego de Saúde, e logo de deliberación do Consello da Xunta de Galicia na súa reunión do día vintedous de xaneiro de dous mil catro,
DISPOÑO:
Artigo 1º
Acepta-la doazón do seguinte material:
Un videobroncoscopio, marca Olympus, modelo BF-1T240, cun valor de 21.983,82 A, doado pola empresa Olympus optical España, S.A., con destino ó Servicio de Pneumoloxía.
Artigo 2º
O activo acéptase segundo o establecido na normativa en materia patrimonial da Comunidade Autónoma e destinarase ó Hospital do Meixoeiro, de acordo coa vontade do doante.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, vintedous de xaneiro de dous mil catro.
Manuel Fraga Iribarne
Presidente
José María Hernández Cochón
Conselleiro de Sanidade
CONSELLERÍA DE XUSTIZA, INTERIOR E ADMINISTRACIÓN
LOCAL
DECRETO 23/2004, do 22 de xaneiro, polo que se aproba o escudo do Concello de Crecente (Pontevedra).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 02/02/2004

O Concello de Crecente considerou conveniente organizar correctamente o seu emblema municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a aprobación definitiva del.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vintedous de xaneiro de dous mil catro,
DISPOÑO:
Artigo único.-Aproba-lo escudo do Concello de Crecente, que figura como anexo, organizado do seguinte xeito: de azur (azul), as dúas chaves de ouro (amarelo), dispostas en aspa e acompañadas, no xefe, dun crecente figurado de prata (branco) e, na punta, dunha torre del. Ó timbre, coroa real pechada.
Santiago de Compostela, vintedous de xaneiro de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
CONSELLERÍA DE FAMILIA, XUVENTUDE, DEPORTE E
VOLUNTARIADO
ORDE do 20 de xaneiro de 2004 pola que se convocan axudas ós usuarios da autoestrada AP-9, entre A Coruña e A Barcala residentes na provincia da Coruña.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 02/02/2004

O Decreto 416/2003, do 27 de novembro (DOG do 28 de novembro), regula e establece as bases e condicións do réxime de axudas para subvenciona-la peaxe da autoestrada AP-9 entre Vigo e O Morrazo e entre A Coruña e A Barcala. Para que produza efectos económicos, o mencionado decreto precisa dunha orde anual de convocatoria onde se recollan os créditos consignados. Os orzamentos xerais da Comunidade Autónoma para 2004, publicados no Diario Oficial de Galicia do 29 de decembro de 2003, recollen unha partida para este fin.
O día 26 de decembro de 2003 asinouse o convenio coa Deputación Provincial da Coruña para o financiamento destas axudas ó 50 por cento entre a Xunta de Galicia e a deputación.
O Decreto 416/2003, do 27 de novembro, na súa disposición derradeira faculta o conselleiro para dicta-las normas precisas para o seu desenvolvemento.
Na súa virtude,
DISPOÑO:
Artigo 1º.-Convocatoria de axudas.
Convócanse axudas para subvenciona-lo custo da peaxe da autoestrada AP-9, entre A Coruña e A Barcala e A Barcala e A Coruña, a favor das persoas físicas residentes na provincia da Coruña, a través da tarxeta bono peaxe ou do dispositivo da peaxe dinámica. Estas axudas rexeranse polas bases e condicións e de acordo co procedemento establecido no Decreto 416/2003, do 27 de novembro, publicado no Diario Oficial de Galicia do 28 de novembro de 2003.
Artigo 2º.-Crédito orzamentario.
As axudas concederanse con cargo á aplicación 06.03.413B 480.0 do estado de gastos dos orzamentos xerais da Comunidade Autónoma para o ano 2004 e cun importe de 75.000 euros por parte da Xunta de Galicia, que financiará o 50 por cento da axuda, sendo a achega do 50 por cento restante por conta da Deputación Provincial da Coruña.
As axudas quedan limitadas á existencia de crédito, de acordo co artigo 57 do texto refundido da Lei de réxime financeiro e orzamentario de Galicia.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 20 de xaneiro de 2004.
Alberto Núñez Feijóo
Conselleiro de Política Territorial,
Obras Públicas e Vivenda
ORDE do 20 de xaneiro de 2004 pola que se convocan axudas ós usuarios da autoestrada AP-9, entre Vigo e O Morrazo residentes na provincia de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 02/02/2004

O Decreto 416/2003, do 27 de novembro (DOG do 28 de novembro), regula e establece as bases e condicións do réxime de axudas para subvenciona-la peaxe da autoestrada AP-9 entre Vigo e O Morrazo e entre A Coruña e A Barcala. Para que produza efectos económicos, o mencionado decreto precisa dunha orde anual de convocatoria onde se recollan os créditos consignados. Os orzamentos xerais da Comunidade Autónoma para 2004, publicados no Diario Oficial de Galicia do 29 de decembro de 2003, recollen unha partida para este fin.
O día 30 de decembro de 2003 asinouse o convenio coa Deputación Provincial de Pontevedra para o financiamento destas axudas ó 50 por cento entre a Xunta de Galicia e a deputación.
O Decreto 416/2003, do 27 de novembro, na súa disposición derradeira faculta o conselleiro para dicta-las normas precisas para o seu desenvolvemento.
Na súa virtude,
DISPOÑO:
Artigo 1º.-Convocatoria de axudas.
Convócanse axudas para subvenciona-lo custo da peaxe da autoestrada AP-9, entre Vigo e O Morrazo e O Morrazo e Vigo, a favor das persoas físicas residentes na provincia de Pontevedra, a través da tarxeta bono peaxe ou do dispositivo da peaxe dinámica. Estas axudas rexeranse polas bases e condicións e de acordo co procedemento establecido no Decreto 416/2003, do 27 de novembro, publicado no Diario Oficial de Galicia do 28 de novembro de 2003.
Artigo 2º.-Crédito orzamentario.
As axudas concederanse con cargo á aplicación 06.03.413B 480.0 do estado de gastos dos orzamentos xerais da Comunidade Autónoma para o ano 2004 e cun importe de 700.000 euros por parte da Xunta de Galicia, que financiará o 50 por cento da axuda, sendo a achega do 50 por cento restante por conta da Deputación Provincial de Pontevedra.
As axudas quedan limitadas á existencia de crédito, de acordo co artigo 57 do texto refundido da Lei de réxime financeiro e orzamentario de Galicia.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 20 de xaneiro de 2004.
Alberto Núñez Feijóo
Conselleiro de Política Territorial,
Obras Públicas e Vivenda
CORRECCIÓN de erros.-Orde do 12 de xaneiro de 2004 pola que se dictan instruccións sobre a confección de nóminas do persoal ó servicio da Administración autonómica para o ano 2004.
CONSELLERÍA DE ECONOMÍA E FACENDA — III. OUTRAS DISPOSICIÓNS — 02/02/2004

Advertido erro na Orde do 12 de xaneiro de 2004 pola que se dictan instruccións sobre a confección de nóminas do persoal ó servicio da Administración autonómica para o ano 2004, publicada no Diario Oficial de Galicia nº 14, do 22 de xaneiro, cómpre face-las seguintes correccións:
Na páxina 977, na columna segunda, anexo IX, na liña correspondente ó nivel 27, en contía mensual, onde di: «648,29», debe dicir: «648,39».
Na páxina 981, no anexo IX en persoal sanitario, liña oito, onde di: «S-D-07 coordinador aux. advos.», debe dicir: «S-D-07 coordinador aux. enfermería».
Na páxina 981, no anexo IX en persoal facultativo, liña corenta e catro, na columna correspondente ó soldo base da categoría SF-A-236, onde di: «1.048,63», debe dicir: «1.048,64».
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 7 de xaneiro de 2004, da Delegación Provincial da Coruña, pola que se dispón a publicación, no Diario Oficial de Galicia, da diminución do capital social mínimo a 15.025,30 euros, da entidade Dimaco, Sociedad Cooperativa Gallega.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 05/02/2004

O artigo 74 da Lei 5/1998, do 18 de decembro, de cooperativas de Galicia, e o Decreto 430/2001, do 18 de decembro, polo que se aproba o Regulamento do rexistro de cooperativas de Galicia, no seu artigo 53.1º, establece a obrigatoriedade da publicación, no Diario Oficial de Galicia, do acordo da diminución do capital social mínimo da cooperativa. Na súa virtude,
RESOLVO:
Dispoñe-la publicación, no Diario Oficial de Galicia, da variación da diminución do capital social mínimo a 15.025,30 euros, da entidade Dimaco, Sociedad Cooperativa Gallega, acordada na asemblea xeral celebrada o día 4-4-2003.
A Coruña, 7 de xaneiro de 2004.
Elisa Madarro González
Delegada provincial da Coruña
SERVICIO GALEGO DE PROMOCIÓN DA IGUALDADE DO HOME
E DA MULLER
ORDE do 23 de xaneiro de 2004 pola que se fixan os prezos de venda ó público de diversas publicacións da Consellería de Familia, Xuventude, Deporte e Voluntariado.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 05/02/2004

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións que se relacionan no anexo.
2. Estes prezos entenderanse con IVE incluído.
Disposición derradeira
Única.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 23 de xaneiro de 2004.
Pilar Rojo Noguera
Conselleira de Familia, Xuventude, Deporte
e Voluntariado
ANEXO
-Educación e xénero. A discriminación de xénero no ámbito escolar galego: 10 A.
-8ª Xuntanza de novos investigadores: 10 A.
-Xogo dos mirabéns: 15 A.
-Coordinación do voluntariado no litoral galego. Caso Prestige: 15 A.
-Phisax, habitante de Igualdade: 2,5 A.
-IV Certame galego de imaxe artística Xuventude 2003. Banda deseñada: 3 A.
-Outono fotográfico 2003. IV Certame galego de imaxe artística Xuventude 2003: 12 A.
-A situación das mulleres no ámbito rural galego: 4 A.
-Guía para rapazas. Cómo previ-las agresións e defenderse delas: 6 A.
-Educar para previ-la violencia de xénero. Guía para o profesorado de educación infantil e primaria: 4 A.
-Educar para previ-la violencia de xénero. Guía para o profesorado de educación secundaria: 4 A.
ORDE do 13 de xaneiro de 2004 pola que se dan instruccións para a conmemoración do Día das Letras Galegas nos centros de ensino non universitario.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/02/2004

A institucionalización por parte da Real Academia Galega, a partir de 1963, do día 17 de maio como o Día das Letras Galegas foi, sen dúbida, un acontecemento que, ano tras ano, colleu pulo e resonancia na nosa sociedade, de tal xeito que en toda a Comunidade Autónoma galega se proxecta a figura homenaxeada e serve, ó mesmo tempo, para reflexionar sobre Galicia, sobre a súa lingua e sobre a súa cultura.
A Real Academia Galega tomou como punto de partida para a celebración desta efeméride a publicación, no ano 1863, de Cantares Gallegos, de Rosalía de Castro.
O Goberno galego declara, a través do Decreto 3/2004, do 8 de xaneiro, o ano 2004 como ano de Xaquín Lorenzo Fernández, Xocas, eminente etnógrafo galego. Membro do Seminario de Estudos Galegos, dirixiu o Museo Etnográfico de Ourense e foi presidente do Museo do Pobo Galego, ó que lle doou a súa biblioteca. Pertenceu á vella escola do galeguismo culturalista e dedicou boa parte da súa vida á docencia.
Froito de numerosos traballos de campo, deixounos constancia nas súas publicacións dos trazos materiais e sociais da identidade galega que comezaban a desaparecer. Neste sentido, publicou moitos e moi salientables artigos sobre etnografía, arqueoloxía e historia na revista Nós e no Boletín da Real Academia Galega. De entre as súas obras destaca Etnografía, Cultura Material, segundo volume da Historia de Galicia.
Por todo isto, a Consellería de Educación e Ordenación Universitaria
DISPÓN:
Primeiro.-Durante o mes de maio destacarase, en tódolos centros docentes situados na Comunidade
Autónoma galega, a importancia que ten para Galicia o Día das Letras Galegas.
Segundo.-O profesorado, de acordo coa liña que estableza o consello escolar de cada centro, programará as actividades que considere oportunas para un mellor coñecemento do persoeiro ó que se lle dedica esta data.
Terceiro.-En calquera caso, dedicaráselle polo menos unha hora, en cada un dos grupos de cada curso, ó desenvolvemento dunha lección ou conferencia-coloquio, adaptada á idade do alumnado, na que se poña de manifesto a importancia que ten para Galicia a nosa lingua, facendo referencia ó eminente etnógrafo e articulista homenaxeado este ano, Xaquín Lorenzo Fernández, Xocas.
Santiago de Compostela, 13 de xaneiro de 2004.
Celso Currás Fernández
Conselleiro de Educación e Ordenación Universitaria
CONSELLERÍA DE XUSTIZA, INTERIOR E ADMINISTRACIÓN
LOCAL
ORDE do 20 de xaneiro de 2004 pola que se outorgan nomeamentos a rexistradores da propiedade para os rexistros vacantes que se citan.
CONSELLERÍA DE XUSTIZA, INTERIOR E ADMINISTRACIÓN LOCAL — II. AUTORIDADES E PERSOAL — 05/02/2004

O nomeamento de rexistradores da propiedade e mercantís que desempeñen funcións en Galicia é competencia desta comunidade autónoma, segundo o disposto no artigo 26.1º do Estatuto de autonomía de Galicia, aprobado pola Lei orgánica 1/1981.
Visto o expediente instruído para a provisión de rexistros da propiedade vacantes, en virtude de concurso ordinario convocado por resolución da Dirección Xeral dos Rexistros e do Notariado do 10 de novembro de 2003 (BOE do 26 de novembro) e, de conformidade cos artigos 284 da Lei hipotecaria, 513 do regulamento para a súa execución, o decreto da Xunta de Galicia 226/2003, do 11 de abril, e demais disposicións legais autonómicas pertinentes,
RESOLVO:
Nomea-los rexistradores da propiedade, que a seguir se relacionan, para prove-los rexistros vacantes radicados no territorio da Comunidade Autónoma de Galicia:
-Álvaro Montero Ducas, rexistrador de Vigo, nº 3, para o rexistro nº 3 da Coruña.
-Cristina Rollán Salgado, rexistradora de Caldas de Reis, para o rexistro nº 4 de Vigo.
-Marina Rey Suárez, rexistradora de Corcubión, para o rexistro de Viveiro.
-Guillermina Bosch Cabot, rexistradora de Allariz, para o rexistro de Chantada.
Santiago de Compostela, 20 de xaneiro de 2004.
Jesús Carlos Palmou Lorenzo
Conselleiro de Xustiza, Interior
e Administración Local
RESOLUCIÓN do 29 de xaneiro de 2004 pola que se convoca un curso de inglés policial básico.
ACADEMIA GALEGA DE SEGURIDADE — III. OUTRAS DISPOSICIÓNS — 06/02/2004

Dentro dos programas de actividades que a Academia Galega de Seguridade ten previsto realizar no ano 2004, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun curso de inglés policial básico, que se deberá desenvolver conforme as seguintes bases:
Obxectivos.
-Ser capaz de preguntar, tomar datos persoais, comprende-las preguntas e dar información sobre enderezos.
-Saber dar instruccións, explicar trámites, e indica-la obrigatoriedade ou prohibición de algo.
-Coñece-lo xeito de preguntar, obter información nun accidente de tráfico, dirixirse a un conductor
en caso de infracción, e pedir, comprender e dar descrición de obxectos, persoas e situacións.
Destinatarios.
Membros dos corpos das policías locais de Galicia, sen coñecementos previos de inglés, ou moi básicos, que desenvolvan o seu labor en zonas turísticas ou relacionadas co Camiño de Santiago.
Inscrición.
A inscrición dos participantes será totalmente gratuíta.
Prazas.
O número de prazas que se ofertan neste curso é de 27.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 27 de febreiro, ás 14.00 horas.
3. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas e horario.
O curso desenvolverase durante os seguintes días: 17, 18, 24, 25 e 31 de marzo e 1, 14, 15, 21, 22, 28 e 29 de abril, en horario de 17.00 a 20.20 horas, cunha duración de 40 horas lectivas.
Relación de admitidos.
A relación de admitidos a este curso publicarase o 16 de marzo a partir das 12.30 horas, no taboleiro de anuncios da Academia Galega de Seguridade,
ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na sede da Academia Galega de Seguridade.
Certificado de aproveitamento.
Ó remate do curso entregaráselles un certificado de aproveitamento a aquelas persoas que acrediten a súa participación continuada a el e superen as correspondentes probas de coñecementos.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 29 de xaneiro de 2004.
Juan José Fariñas-Ferro Rodríguez
Director xeral da Academia Galega de Seguridade
CORRECCIÓN de erros.-Orde do 29 de decembro de 2003 pola que se convocan as axudas para o ano 2004 correspondentes ós programas sectoriais de recursos naturais, tecnoloxías para a innovación e servicios ó cidadán do Plan Galego de Investigación, Desenvolvemento e Innovación Tecnolóxica e se actualizan as bases correspondentes aprobadas polas ordes do 22 e 29 de abril de 2002 (Diario Oficial de Galicia do 30 de abril, 13 e 15 de maio).
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 06/02/2004

Advertido erro na devandita orde publicada no Diario Oficial de Galicia número 6, do luns, día 12 de xaneiro de 2004, cómpre face-la seguinte corrección:
1. Na páxina 358 onde di:
«Segundo.-Co fin de contribuír a palia-las consecuencias do accidente do buque Prestige, terán interese prioritario, sempre que reúnan as condicións de calidade requiridas, os proxectos de investigación, desenvolvemento e innovación tecnolóxica dos Programas de Recursos Mariños (anexo II) e Biodiversidade e Recursos Forestais (anexo III) que aborden aspectos relacionados con aquel».
Debe dicir:
«Segundo.-Co fin de contribuír a palia-las consecuencias do accidente do buque Prestige, terán interese prioritario, sempre que reúnan as condicións
de calidade requiridas, os proxectos de investigación, desenvolvemento e innovación tecnolóxica dos programas de Recursos Mariños (anexo II), Biodiversidade e Recursos Forestais (anexo III), Tecnoloxías da Alimentación (anexo VI), Tecnoloxías Ambientais (anexo VII) e Tecnoloxías de Deseño e Producción Industrial (anexo XI) que aborden aspectos relacionados con aquel».
2. Na páxina 363, engádese un novo punto co seguinte contido:
«Quinto.-Os solicitantes dalgunha das axudas que se convocan nesta orde que pertenzan a hospitais que xestionen as súas actividades de investigación a través de fundacións de interese galego (Lei 7/1983, do 22 de xuño, de réxime das fundacións de interese galego), poderán solicitar que a subvención sexa librada a favor destas entidades, achegando con este fin a autorización para o libramento dos ditos fondos que será emitida polo responsable do organismo de que depende o dito hospital».
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 5 de febreiro de 2004 pola que se modifica a composición da Comisión de Selección de Investigación.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 13/02/2004

O Decreto 37/1998, do 30 de xaneiro, (DOG do 6 de febreiro), creou a Comisión de Selección de Investigación e por orde desta consellería do 11 de marzo de 2003, nomeáronse os seus membros.
A necesidade de que a comisión inicie as reunións que lle permitan elaborar propostas de resolución das accións do Programa de promoción xeral de investigación do Plan Galego de Investigación, Desenvolvemento e Innovación Tecnolóxica, esixe realiza-las modificacións que se consideran necesarias na composición da dita comisión.
Polo que antecede, e atendendo á proposta do director xeral de Investigación e Desenvolvemento, esta consellería
DISPÓN:
Artigo 1º
O cesamento como membros da Comisión de Selección de Investigación dos vocais que a seguir se relacionan, agradecéndolle-los servicios prestados:
Vocais:
-Francisco Javier Cuadrado Aranda.
-José Manuel Sánchez Santos.
-José Luis Veira Veira.
Artigo 2º
Nomear como vocais da Comisión de Selección de Investigación as persoas que de seguido se relacionan:
Vocais:
-Ignacio Colominas Ezponda. Área de ensinanzas técnicas.
- Ángel Santiago Fernández Castro. Área de ciencias económicas.
-Jorge Torres Santomé. Área de ciencias sociais e xurídicas.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 5 de febreiro de 2004.
Juan Rodríguez Yuste
Conselleiro de Innovación, Industria e Comercio
CONSELLERÍA DE XUSTIZA, INTERIOR E ADMINISTRACIÓN
LOCAL
CORRECCIÓN de erros.-Orde do 16 de xaneiro de 2004 pola que se declara como benéfico-social a Fundación Centro Galego da Artesanía e do Deseño e se ordena a súa inscrición no Rexistro de Fundacións de Interese Galego.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 13/02/2004

Advertidos erros na devandita orde publicada no Diario Oficial de Galicia nº 14, do 22 de xaneiro de 2004, cómpre face-la oportuna corrección:
Na páxina 986, no parágrafo 4º onde di:
«Por todo iso, e en virtude das competencias que me confire o artigo 34.12º da Lei 1/1993, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego».
Debe dicir:
«Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese
galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego».
DECRETO 3/2004, do 8 de xaneiro, polo que se declara o ano 2004 ano de Xaquín Lorenzo Fernández.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 12/01/2004

A Real Academia Galega decidiu dedica-lo Día das Letras Galegas do ano 2004 a Xaquín Lorenzo Fernández, Xocas, eminente etnógrafo galego.
Foi membro do Seminario de Estudos Galegos, dirixiu o Museo Etnográfico de Ourense e foi presidente do Museo do Pobo Galego, ó que lle doou a súa biblioteca. Pertencente á vella escola do galeguismo culturalista, dedicou boa parte da súa vida á docencia.
Froito de numerosos traballos de campo, deixounos constancia nas súas publicacións dos trazos materiais e sociais da identidade galega que comezaban a desaparecer. Neste sentido publicou moitos e moi salientables artigos sobre etnografía, arqueoloxía e historia na revista Nós e no Boletín da Real Academia Galega. Destaca entre as obras a súa Etnografía. Cultura Material, segundo volume da Historia de Galiza (Bos Aires, 1962).
Na súa virtude, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día oito de xaneiro do dous mil catro,
DISPOÑO:
Artigo 1º
Declárase o ano 2004 en Galicia ano de Xaquín Lorenzo Fernández, polo que debe constituír unha obriga para tódolos galegos participar na homenaxe debida a este insigne persoeiro da nosa historia.
Artigo 2º
As institucións públicas galegas, os centros de ensino, as bibliotecas, as asociacións e federacións culturais dependentes da Xunta de Galicia dedicarán unha parte da súa actividade a poñer de relevo a obra deste investigador e estudioso que tanto fixo pola cultura galega.
Artigo 3º
Como testemuño da homenaxe a Xaquín Lorenzo Fernández a Xunta de Galicia acuñará unha imaxe conmemorativa de trescentos exemplares numerados.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, oito de xaneiro do dous mil catro.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social
e Turismo
CORRECCIÓN erros.-Resolución do 25 de abril de 2003, da Dirección Xeral de Relacións Laborais, pola que se dispón a inscrición no rexistro e a publicación, no Diario Oficial de Galicia, do convenio colectivo de centros especiais de emprego.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 20/01/2004

Advertido erro na devandita resolución publicada no Diario Oficial de Galicia nº 120, do 23 de xuño de 2003, é necesario face-la seguinte corrección:
Substituír integramente o artigo 2º do convenio, publicado na páxina 8.231 do devandito diario:
«Artigo 2º.-Ámbito.
1. Este convenio regula as relacións laborais da totalidade dos traballadores e traballadoras, sexan ou non discapacitados, que presten os seus servicios por conta e dentro da organización das empresas ou entidades que teñan recoñecida a condición de centro especial de emprego na Comunidade Autónoma de Galicia, segundo as condicións que se recollen neste artigo.
2. Para os efectos da consideración particularizada dos distintos tipos de centros especiais de emprego que requiren condicións laborais diferenciadas, a estructura deste convenio considerará as disposicións aplicables a cada un dos centros en función da seguinte tipoloxía:
a) Centros especiais de emprego de economía social e sen ánimo de lucro, entendendo por tales:
1) Cooperativas laborais.
2) Sociedades laborais.
3) Asociacións, fundacións e demais entidades sen ánimo de lucro que revertan os beneficios nos propios traballadores/as ou en accións que favorezan a integración das persoas con discapacidade.
4) As sociedades participadas maioritariamente polas entidades sinaladas no número 3º.
b) Centros especiais de emprego que non se encadran na alínea a) e a súa actividade se regula por un convenio sectorial.
c) Centros especiais de emprego que non se encadran na la alínea a) e para a súa actividade non existe un convenio sectorial de aplicación.
3. Os centros especiais de emprego ós que se refire a alínea b) do punto 2º aplicarán os convenios colectivos sectoriais existentes en cada un dos sectores nos que a actividade productiva do centro se encadra.
4. No caso dos centros especiais de emprego da alínea c) do punto 2º, cando non existe un convenio colectivo sectorial de aplicación, aplicaranse as condicións normativas recollidas no presente texto e as condicións económicas da táboa salarial que recolle o anexo II en canto non exista un convenio sectorial de aplicación; a partir deste aplicarase o novo convenio sectorial de acordo co establecido no punto 3º deste artigo».
ORDE do 12 de xaneiro de 2004 pola que se modifica a do 6 de outubro de 2003, pola que se fai pública a composición do Consello Galego de Universidades.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 20/01/2004

O artigo 7 da Lei 2/2003, do 22 de maio, do Consello Galego de Universidades (DOG do 3 de xuño), regula a composición do Consello Galego de Universidades. No punto 7.1º d) do citado artigo establécese que serán membros deste os rectores das universidades galegas. No punto 7.2º establécese que o nomeamento e o cesamento nos cargos ós que se refiren as letras a), b), c), d) e e) do punto anterior determinará automaticamente a adquisición e a perda da condición de membro do Consello Galego de Universidades.
Pola Orde do 6 de outubro de 2003 (DOG do 15 de outubro) fíxose pública a composición do Consello Galego de Universidades. No punto 3 b) do artigo único desta orde figura como vocal do Consello Galego de Universidades, realizando as funcións de rector da Universidade da Coruña Alfonso Barca Lozano.
Unha vez publicado no Diario Oficial de Galicia o Decreto 1/2004, do 8 de xaneiro (DOG do 9 de xaneiro), polo que se nomea a José María Barja Pérez rector da Universidade da Coruña, por proposta do conselleiro de Educación e Ordenación Universitaria, procede substituí-lo rector da Universidade da Coruña no Consello Galego de Universidades, en virtude do disposto no artigo 7, puntos 1º d) e 2º, da citada Lei 2/2003, do 22 de maio.
Por todo iso,
DISPOÑO:
Artigo único.-Modifica-lo artigo único 3 b) facendo figurar a José María Barja Pérez, en virtude do seu nomeamento como rector da Universidade da Coruña.
Santiago de Compostela, 12 de xaneiro de 2004.
Celso Currás Fernández
Conselleiro de Educación e Ordenación Universitaria
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 19 de decembro de 2003 pola que se fixa o prezo de venda ó público da publicación: Epidat: programa para análisis epidemiológico de datos tabulados: versión 3.0., (CD-ROM).
CONSELLERÍA DE SANIDADE — III. OUTRAS DISPOSICIÓNS — 20/01/2004

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada pola Consellería de Sanidade e que se relaciona no anexo.
2. Este prezo entenderase, se é o caso, con IVE incluído.
Santiago de Compostela, 19 de decembro de 2003.
José María Hernández Cochón
Conselleiro de Sanidade
ANEXO
Epidat: programa para análisis epidemiológico de datos tabulados: versión 3.0., (CD-ROM): 6 euros.
CORRECCIÓN de erros.-Orde do 23 de decembro de 2003 pola que se regula a solicitud única, no ano 2004, de axudas a superficies, animais e indemnización compensatoria, así como a solicitude doutras primas gandeiras.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 14/01/2004

Advertidos erros na devandita orde, publicada no Diario Oficial de Galicia nº 253, do mércores, 31 de decembro de 2003, cómpre face-las seguintes correccións:
Na páxina 16.450, no artigo 3º, parágrafo 1, sexta e sétima líña, onde di: «... empezará o día 15 de febreiro de 2004 e rematará o día 12 de marzo de 2004.», debe dicir: «... empezará o día 12 de febreiro de 2004 e rematará o día 12 de marzo de 2004».
Na páxina 16.463, no artigo 40º, punto 1, apartado e).1, segunda e terceira liña, onde di: «... dos seis primeiros meses de 2003, ...» debe dicir: «... dos seis primeiros meses de 2004, ...».
Na páxina 16.469, no artigo 56º, punto 5, segunda e terceira liña, onde di: «... poderán renunciar á recuperación dos importes iguais ou superiores a 100 euros, ...», debe dicir: «... poderán renunciar á recuperación dos importes iguais ou inferiores a 100 euros, ...».
CORRECCIÓN de erros.-Orde do 15 de decembro de 2003 pola que se regula a convocatoria para o ano 2004 da xubilación anticipada voluntaria conforme a disposición transitoria novena da Lei orgánica 1/1990, do 3 de outubro, de ordenación xeral do sistema educativo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/01/2004

Advertidos erros na devandita orde, publicada no Diario Oficial de Galicia nº 252, do 30 de decembro de 2003, cómpre face-las seguintes correccións:
Na páxina 16.249, onde di:
Mestres (2004)
Idade
28
29
30
31
32
33
34
35
61
GX
3.635,14
5.627,13
5.627,13
5.627,13
6.516,62
7.641,36
8.967,01
10.527,91
Mestres (2004)
Idade
28
29
30
31
32
33
34
35
GL
1.919,03
1.969,52
1.969,52
1.969,52
2.280,84
2.674,50
3.138,49
3.684,81
61
GX
3.635,14
5.627,13
5.627,13
5.627,13
6.516,62
7.641,36
8.967,01
10.527,91
T
5.554,17
7.596,65
7.596,65
7.596,65
8.797,46
10.315,86
12.105,50
14.212,72
GL: gratificación LOXSE.
GX: gratificación Xunta.
debe dicir:
Mestres (2004)
Idade
28
29
30
31
32
33
34
35
61
GX
3.635,14
3.730,76
3.730,76
3.730,76
4.320,50
5.066,20
5.945,09
6.979,96
Mestres (2004)
Idade
28
29
30
31
32
33
34
35
GL
1.919,03
1.969,52
1.969,52
1.969,52
2.280,84
2.674,50
3.138,49
3.684,81
61
GX
3.635,14
3.730,76
3.730,76
3.730,76
4.320,50
5.066,20
5.945,09
6.979,96
T
5.554,17
5.700,28
5.700,28
5.700,28
6.601,34
7.740,70
9.083,58
10.664,77
GL: gratificación LOXSE.
GX: gratificación Xunta.
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 9 de decembro de 2003 pola que se lle autoriza a ampliación dunha unidade de educación especial ó centro privado Agarimo de Arteixo (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/01/2004

Examinado o expediente presentado polo centro privado Agarimo de Arteixo (A Coruña), no que solicita autorización para a ampliación dunha unidade de educación especial no devandito centro.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, quen o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación; o Real decreto 334/1985, do 6 de marzo, de ordenación da educación especial (BOE do 16 de marzo); a Orde ministerial do 30 de xaneiro de 1986 (BOE do 4 de febreiro); o Real decreto 1004/1991, do 14 de xuño (BOE do 26 de xuño), polo que se establecen os requisitos mínimos dos centros que imparten ensinanzas de réxime xeral non universitarias; o Decreto 320/1996, do 26 de xullo (DOG do 6 de agosto), de ordenación da educación de alumnos e alumnas con necesidades educativas especiais; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Esta consellería, por proposta da Dirección Xeral de Centros e Ordenación Educativa,
DISPÓN:
Autorizarlle a ampliación dunha unidade de educación especial ó centro privado Agarimo de Arteixo (A Coruña), segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, do réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 9 de decembro de 2003.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Arteixo.
Localidade: A Baiúca.
Enderezo: Laxobre-A Baiúca.
Denominación: centro privado Agarimo.
Titular: Asociación Agarimo.
Código do centro: 15020431.
Composición resultante:
Educación especial: 3 unidades de psíquicos.
Educación básica de adultos:
Nivel I: 1 unidade.
Nivel II: 1 unidade.
Nivel III: 2 unidades.
DECRETO 449/2003, do 26 de decembro, polo que se acepta a cesión, a título gratuíto, do dereito de usufructo da lagoa do mosteiro de Sobrado dos Monxes e a canle saguatoria, situadas no termo municipal de Sobrado (A Coruña).
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/01/2004

O mosteiro de Sobrado dos Monxes acordou cederlle á Comunidade Autónoma de Galicia, a título gratuíto, o dereito real de usufructo da lagoa e a canle saguatoria que chega ata a entrada do edificio do mosteiro, segundo consta nos escritos con datas do 27 de febreiro e 21 de abril de 2003, para a conservación, ordenación e mantemento do ecosistema lacustre.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o mosteiro de Sobrado dos Monxes acordou a cesión e logo de deliberación do Consello da Xunta de Galicia na súa reunión do día vinteseis de decembro de dous mil tres,
DISPOÑO:
Artigo 1º
Acéptase a cesión, feita polo mosteiro de Sobrado dos Monxes, a título gratuíto, por trinta anos, do dereito real de usufructo da lagoa e a canle saguatoria ata a entrada do edificio do mosteiro, situadas no termo municipal de Sobrado (A Coruña).
Os ditos bens figuran inscritos a nome do mosteiro de Sobrado dos Monxes no Rexistro da Propiedade de Arzúa, no tomo 180, do libro 11 de Sobrado, folio 35, número 893.
Artigo 2º
O fin da cesión, a título gratuíto, do usufructo dos citados bens é o da conservación, ordenación e mantemento do ecosistema lacustre.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do dereito real no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo
tódolos trámites necesarios para a efectividade deste decreto.
Santiago de Compostela, vinteseis de decembro de dous mil tres.
Manuel Fraga Iribarne
Presidente
José Antonio Orza Fernández
Conselleiro de Economía e Facenda